CELEX: 22019D0733
Language: da
Date: 2017-07-07 00:00:00
Title: Det Blandede EØS-udvalgs afgørelse nr. 126/2017 af 7. juli 2017 om ændring af bilag II (Tekniske forskrifter, standarder, prøvning og certificering) til EØS-aftalen [2019/733]

16.5.2019   
               
               
                  DA
               
               
                  Den Europæiske Unions Tidende
               
               
                  L 128/17
               
            
         DET BLANDEDE EØS-UDVALGS AFGØRELSE
         Nr. 126/2017
         af 7. juli 2017
         om ændring af bilag II (Tekniske forskrifter, standarder, prøvning og certificering) til EØS-aftalen [2019/733]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1) skal indarbejdes i EØS-aftalen.
                  
               
                     (2)
                  
                  
                     Denne afgørelse vedrører fødevarelovgivning. Lovgivning om fødevarer finder ikke anvendelse på Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter også gælder for Liechtenstein, jf. indledningen til kapitel XII i bilag II til EØS-aftalen. Denne afgørelse skal derfor ikke gælde for Liechtenstein.
                  
               
                     (3)
                  
                  
                     Forordning (EU) 2015/2283 ophæver med virkning fra den 1. januar 2018 Europa-Parlamentets og Rådets forordning (EF) nr. 258/97 (2) og Kommissionens forordning (EF) nr. 1852/2001 (3), som er indarbejdet i EØS-aftalen, og som derfor skal udgå af EØS-aftalen med virkning fra den 1. januar 2018.
                  
               
                     (4)
                  
                  
                     Bilag II til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I kapitel XII i bilag II til EØS-aftalen foretages følgende ændringer:
            
                        1)
                     
                     
                        Følgende punkt indsættes efter punkt 123 (Kommissionens forordning (EU) 2017/236):
                        
                                    »124.
                                 
                                 
                                    
                                       32015 R 2283: Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (EUT L 137 af 11.12.2015, s. 1).«
                                 
                              
                  
                        2)
                     
                     
                        Følgende led tilføjes i punkt 86 (Europa-Parlamentets og Rådets forordning (EU) nr. 1169/2011):
                        
                                    —
                                 
                                 
                                    
                                                »—
                                             
                                             
                                                
                                                   32015 R 2283: Europa-Parlamentets og Rådets forordning (EU) 2015/2283 af 25. november 2015 (EUT L 137 af 11.12.2015, s. 1).«
                                             
                                          
                              
                  
                        3)
                     
                     
                        Teksten til punkt 96 (Europa-Parlamentets og Rådets forordning (EF) nr. 258/97) og 97 (Kommissionens forordning (EF) nr. 1852/2001) udgår med virkning fra den 1. januar 2018.
                     
                  
         
            Artikel 2
            Den islandske og den norske udgave af forordning (EU) 2015/2283, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 8. juli 2017, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 7. juli 2017.
            
               
                  På Det Blandede EØS-Udvalgs vegne
               
               Sabine MONAUNI
               
                  Formand
               
            
         
         
            (1)  EUT L 137 af 11.12.2015, s. 1.
         
            (2)  EFT L 43 af 14.2.1997, s. 1.
         
            (3)  EFT L 253 af 21.9.2001, s. 17.
         
            (*1)  Ingen forfatningsmæssige krav angivet.